فرانسا اتومبیل اورتیجیسی پی‌ا‌س‌ای، آمریکا یؤنتیمینین نوکلئر آنلاشمادان چکیلمه قراری آلدیغی ایران‌داکی فعالیتلرینین ۶ آگوستا قدر آسقییا آلیندیغینی آچیقلادی.
پژو و سیتروئن کیمی اتومبیل مارکلارین اورتیجیسی پی‌ا‌س‌ای قروپون‌دان وئریلن یازی‌لی آچیقلامادا، بیر آنلاشمایا وارابیلمه آماجییلا آمریکا رهبرلیگی ایله مذاکیره‌لرین داوام ائتدیگی بیلدیریلدی.
آچیقلامادا، "۱۴ جولای ۲۰۱۵ده وینده ایمضالانان نوکلئر آنلاشما سونراسی ۱۶ ژانویه ۲۰۱۶دا ایرانا اویقولانان تحریملرین قالدیریلماسی سونراسی پی‌ا‌س‌ای قروپو، ۲۱ جولای ۲۰۱۶دا ایران خودرو و ۶ اکتبر ۲۰۱۶دا دا سایپا ایله اورتاقلیق آنلاشما‌سی ایمضالامیشدیر" ایفاده‌سینه یئر وئره‌رک، بو آنلاشما‌لارین آمریکا، آوروپا بیرلیگی و فرانسا قانونلارینا تام اویغون اولدوغو قید اولوندو.
آمریکانین ۸ می‌ده نوکلئر آنلاشمادان چکیلمه قراری آلماسی نتیجه‌سین‌ده "۶ آگوستا قدر آمریکا قانونلارینا اویغون اولما آماجی گودوله‌رک، پی‌ا‌س‌ای قروپونون بو آنلاشما‌لاری آسقییا آلما پروسه‌سینی باشلاتدیغی" بیلدیریله‌رک، فرانسا حکومتینین دستگی ایله قروپون، معافیت الده ائتمک اوچون آمریکا رهبرلیگی ایله گؤروشمه‌لری ده داوام ائتدیردیگی بیلدیریلدی.
آچیقلامادا، پسا قروپونون مسئله ایله باغلی پروسئسلری یاخین‌دان ایزلدیی و الاقدار اؤلکه‌لرین رهبرلری ایله اونسیت ایچین‌ده اولوندوغو وورغولانیب.
